આ યોજનાના પ્રારંભ પહેલાં જ ભારત અને જાપાનના ઉદ્યોગપતિઓ વચ્ચે સક્રિય વાતચીત શરૂ થઇ ગઇ હતી. આવનાર ભવિષ્યમાં બંને દેશો આવી અનેક યોજનાઓ અને પ્રોજેક્ટ પર સાથે મળીને કામ કરશે, જેથી મેન્યુફ્રેક્ચરિંગ ક્ષેત્રે મોટી ઉપલબ્ધિ મેળવી શકાય. જાપાન સાથે શરૂ થયેલ આ યોજનાથી દેશમાં આધુનિક ટેક્નોલોજી તો આવશે જ, સાથે યુવાનોને મોટી સંખ્યામાં રોજગાર પણ મળી રહેશે. મેક ઇન ઇન્ડિયાનો એક મોટો હેતુ એ પણ છે કે, આ યોજના હેઠળ દેશમાં મોટી માત્રામાં રોકાણ થાય અને તે ભારતની અંદર જ ખર્ચવામાં આવે. બુલેટ ટ્રેન યોજના દ્વારા ભારતમાં નિર્માણ ક્ષેત્રે પણ વૃદ્ધિ થશે અને આ ક્ષેત્રે થતા રોકાણમાં પણ વધારો થશે. આ યોજનાના નિર્માણ દરમિયાન 20 હજાર લોકોને રોજગાર મળશે, નિર્માણ દરમિયાન કઇ રીતે કામ કરવું એની ટ્રેનિંગ પણ કામદારોને આપવામાં આવશે.